CELEX: 32014D0271
Language: lt
Date: 1399852800000
Title: 2014 m. gegužės 12 d. Tarybos įgyvendinimo sprendimas 2014/271/BUSP, kuriuo įgyvendinamas Sprendimas 2010/656/BUSP, kuriuo atnaujinamos ribojamosios priemonės Dramblio Kaulo Krantui

13.5.2014   
            
            
               LT
            
            
               Europos Sąjungos oficialusis leidinys
            
            
               L 138/108
            
         TARYBOS ĮGYVENDINIMO SPRENDIMAS 2014/271/BUSP
   2014 m. gegužės 12 d.
   kuriuo įgyvendinamas Sprendimas 2010/656/BUSP, kuriuo atnaujinamos ribojamosios priemonės Dramblio Kaulo Krantui
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 31 straipsnio 2 dalį,
   atsižvelgdama į 2010 m. spalio 29 d. Tarybos sprendimą 2010/656/BUSP, kuriuo atnaujinamos ribojamosios priemonės Dramblio Kaulo Krantui (1), ypač į jo 6 straipsnio 2 dalį,
   kadangi:
   
               (1)
            
            
               2010 m. spalio 29 d. Taryba priėmė Sprendimą 2010/656/BUSP;
            
         
               (2)
            
            
               Taryba atliko Sprendimo 2010/656/BUSP 4 straipsnio 1 dalies b punkte ir 5 straipsnio 1 dalies b punkte nurodytų priemonių peržiūrą, laikydamasi to sprendimo 10 straipsnio 3 dalies;
            
         
               (3)
            
            
               Taryba nustatė, kad nebeliko priežasčių palikti vieną asmenį Sprendimo 2010/656/BUSP II priede pateiktame sąraše;
            
         
               (4)
            
            
               be to, turėtų būti atnaujinta informacija, susijusi su Sprendimo 2010/656/BUSP II priede pateiktame sąraše nurodytais dviem asmenimis;
            
         
               (5)
            
            
               todėl Sprendimas 2010/656/BUSP turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2010/656/BUSP II priedas iš dalies keičiamas taip, kaip išdėstyta šio sprendimo priede.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   
      Priimta Briuselyje 2014 m. gegužės 12 d.
      
         
            Tarybos vardu
         
         
            Pirmininkė
         
         C. ASHTON
      
   
   
      (1)  OL L 285, 2010 10 30, p. 28.
   
      PRIEDAS
      Sprendimo 2010/656/BUSP II priedas iš dalies keičiamas taip:
      
                  I.
               
               
                  Įrašas, susijęs su šiuo asmeniu, pakeičiamas šiuo įrašu:
                  
                               
                           
                           
                              Vardas, pavardė (ir galimi slapyvardžiai)
                           
                           
                              Tapatybės nustatymo informacija
                           
                           
                              Įtraukimo į sąrašą priežastys
                           
                        
                              „4.
                           
                           
                              Marcel Gossio
                           
                           
                              Gimęs 1951 m. vasario 18 d. Adžamėje. Paso numeris: 08AA14345 (manoma, kad nustojo galioti 2013 m. spalio 6 d.)
                           
                           
                              Išduotas tarptautinis arešto orderis dėl jo. Dalyvavo pasisavinant valstybės lėšas ir finansuojant bei apginkluojant kovotojų grupuotes.
                              Vienas iš pagrindinių asmenų, kurie teikė finansavimą L. Gbagbo klanui ir kovotojų grupuotėms. Jis taip pat yra vienas iš pagrindinių asmenų vykdant neteisėtą prekybą ginklais.
                              Dėl to, kad jis pasisavino dideles pinigų sumas ir žino neteisėtus ginklavimosi tinklus, jis tebekelia grėsmę Dramblio Kaulo Kranto stabilumui ir saugumui.“
                           
                        
            
                  II.
               
               
                  Įrašas, susijęs su šiuo asmeniu, pervadinamas taip:
                  „Justin Koné Katina“ pakeičiamas „Justin Koné Katinan“.
               
            
                  III.
               
               
                  Įrašas, susijęs su šiuo asmeniu, išbraukiamas:
                  Oulaï Delafosse.